cyanic-selkie/wikianc huggingface dataset:
נטייה (אסטרונומיה)
היסטוריה
השימוש במערכת הקואורדינטות המשוונית החלה רק במאה ה-18 כאשר לפני כן תוארו הכוכבים על פי הפרט שייצגו בקבוצת הכוכבים שאליה השתייכו ובספר אורנומטריה שפורסם בתחילת המאה ה-17 עוד נעשה שימוש במערכת הקואורדינטות האקליפטית. אטלס הכוכבים של ג'ון פלמסטיד "Historia Coelestis Britannica", שפורסם בשנת 1725 כבר השתמש במערכת הקואורדינטות המשוונית, אך מיקום הכוכבים ניתן במרחק זוויתי מהקוטב השמימי הצפוני ולא מקו המשווה השמיימי, כך שערכי הנטייה היו מ-0° (הקוטב השמיימי הצפוני) ועד 180° (הקוטב השמיימי הדרומי). בקטלוג הערפיליות שפרסם ויליאם הרשל בשנת 1786 הוא ציין את המיקום של הערפיליות שבהן צפה, באמצעות הפרש העלייה הישרה והנטייה שלהן ביחס לכוכבים סמוכים שנמצאו באטלס של פלמסטיד. הנטייה ניתנה בדקות קשת ובשניות קשת שציינו את ההבדל במרחק הזוויתי של הערפילית והכוכב מהקוטב השמיימי הצפוני, ובנוסף ציין הרשל אם הערפילית נמצאת מצפון לכוכב או מדרום לו. בנו, ג'ון הרשל, החל מקטלוג הערפיליות הראשון שפרסם בשנת 1833 ועד לקטלוג הכללי של ערפיליות וצבירי כוכבים שפרסם בשנת 1864, ציין את הנטייה כפי שעשה פלמסטיד, כלומר כמרחק הזוויתי מהקוטב השמיימי הצפוני, וכך נעשה גם בקטלוג הכללי החדש שפרסם ג'ון דרייר בשנת 1888.
יעקב הלל
קריירה
בעונת עבר לבית"ר ירושלים, אשר עלתה לליגה הלאומית (הליגה הראשונה דאז) וזכה עימה באליפות. בעונה שלאחר מכן, חזר למכבי תל אביב ל-3 עונות וחצי, בהן זכה עימה בגביע, אליפות  ודאבל . בעונה הרביעית עבר במחציתה להפועל טייבה, איתה רשם ירידה לליגה השנייה.
הפואמה הפדגוגית
הספר עוסק בזיכרונותיו מתהליך ההקמה של "מושבת גורקי" באוקראינה, כפר נוער לילדי רחוב בברית המועצות. מקרנקו מסביר בו על הקשיים שבהם נתקל ביישום התאוריות החינוכיות שלו במהלך ההקמה של הכפר בין השנים 1920 ל-1923. בספר הוא מתווה דרך שבה ניתן לחנך נערים שנראים "אבודים", כך שיהפכו להיות אזרחים תורמים בחברה.
בשנת 1955 יצא בברית המועצות סרט על בסיס הספר. הספר תורגם לעברית על ידי אברהם שלונסקי והיה פופולרי בישראל.
GOST (צופן)
תיאור כללי
המפתחות עבור כל סבבי הצופן נבחרים בדרך הבאה: מחלקים את המפתח הסודי של המשתמש לשמונה תת-מפתחות באורך 32 סיביות כל אחד וכל אחד מהם משמש ארבע פעמים במהלך ההצפנה, כאשר ב-24 הסבבים הראשונים משתמשים במפתחות לפי סדר ואילו בשמונה הסבבים האחרונים משתמשים במפתחות בסדר הפוך.
בשנת 2015 הוסר הלוט מעל תיבות ההחלפה האלמוניות והן נכללות כעת בתקן בגרסה האחרונה ביותר:
ביטחון
בעיקרון ההתקפות המתוארות מחלישות את הצופן עד רמה של 2^{178} בקירוב לעומת 2^{256} (הנובע מאורך המפתח) לכן אפשר לומר שהצופן נחשב לפרוץ. גם אם מהיבט מעשי התקפות אילו אינן נחשבות ברות ביצוע בגלל סיבוכיותן ובגלל כמות הזיכרון העצומה הדרושה להן. ישנם מומחים שסבורים, הגם שההתקפות המתוארות אינן מעשיות, עצם קיומן מוכיח שיש פגם מהותי בצופן שייתכן ויתגלה בעתיד וינוצל בדרך טובה יותר לפיצוח הצופן ביעילות. ב-2015 ניסתה הוועדה הטכנית הרוסית לנושא התקן לשפר את הצופן GOST והציעה מספר שינויים (כפי שיתואר בהמשך), שמו עודכן ל-GOST2. אך הסתבר שגם בגרסה המעודכנת של הצופן התקפות קריפטוגרפיות אחדות עדיין ישימות.
דגל צ'צ'ניה
דגל צ'צ'ניה הוא דגלה הרשמי של הרפובליקה האוטונומית צ'צ'ניה. צורת דגל זה היא מלבן ביחס צלעות של 2:3, אותו היחס כמו של צורת דגל רוסיה. הדגל מורכב משלושה מלבנים אופקיים; ירוק, המסמל את האסלאם, לבן ואדום. לצידם ישנה רצועה לבנה שמכילה את הקישוט הלאומי, עיצוב של ארבע צורות מגילה מוזהבות.
תחבורה בניו יורק
נסיעה בתחבורה ציבורית
רשות התחבורה המטרופולינית (MTA) מפעילה את רוב מערכות התחבורה בעיר. לפי נתוני הרשות, בין 1995 ל-2005 גדל מספר הנוסעים באוטובוסים עירוניים וברכבת התחתית ב-36%, לעומת גידול של 7% באוכלוסייה באותה תקופה.
רכבת
אמצעי התחבורה העיקרי בניו יורק הוא הרכבת. רשת התחבורה הציבורית של העיר היא הנרחבת ביותר ובין הוותיקות ביותר בצפון אמריקה. האחריות על ניהול מרכיבי המערכת השונים מוטלת על מספר רשויות. החשובה ביותר היא MTA, רשות התחבורה המטרופולינית, שמפעילה שתיים מתוך שלוש מערכות התחבורה הציבורית המהירה בעיר, את רוב מערך האוטובוסים ושתיים משלוש רשתות רכבות הנוסעים.
מעבורות
המעבורת לסטטן איילנד היא העמוסה ביותר בארצות הברית, ומדי שנה נוסעים באמצעותה 19 מיליון נוסעים במסלול שאורכו 8.4 ק"מ ונמשך 25 דקות. המעבורת פועלת 24 שעות ביממה כל השנה, ובכל יום שמונה סירות מסיעות למעלה מ-65 אלף נוסעים. מאז 1997 המעבורת פועלת ללא עלות, ומאז פיגוע 11 בספטמבר חל איסור להעלות עליה כלי רכב. היא פופולרית במיוחד בקרב תיירים, שמנצלים את ההזדמנות כדי לצפות בקו הרקיע של ניו יורק, פסל החירות ומנהטן.
מאז שנות ה-80 שודרג והורחב שירות המעבורות על נהר ההדסון והאיסט ריבר. בנוסף, במשך כל השנה קיים קו מעבורת לאליס איילנד וליברטי איילנד, ושירות עונתי לגברנרז איילנד.
רכבי משלוחים
לרכבי משלוחים מותר לחנות ב"דאבל פארקינג" כדי למסור הזמנות מחוץ לשעות השיא, אולם הדבר גורם לרוב לעומסי תנועה נוספים, כשהדבר מתרחש בשעות העומס. לעיתים קרובות נשמעות גם תלונות על כך שרכבי משלוחים תופסים מקומות חניה או נתיבי רכיבה. ב-2018, ארבע חברות המשלוחים FedEx, UPS, FreshDirect ו-Peapod נקנסו ב-27 מיליון דולר על עבירות חניה ותנועה. עם זאת, חלק מהחברות עדיין מבצעות דאבל פארקינג, ומכניסות את עלות הקנסות לעלות המשלוח.
מוניות
המוניות בעיר פועלות ברישיון של נציבות המוניות והלימוזינות של ניו יורק. המוניות הצהובות הן היחידות שמורשות לאסוף נוסעים שמאותתים להן ברחוב. כשהכובע של המונית מואר, סימן שהיא פנויה לאיסוף נוסעים.
טוד בימר
ביוגרפיה
טוד בימר נולד ב-24 בנובמבר 1968 בפלינט, מישיגן, לדייוויד בימר, נציג מכירות של IBM, ולפגי ג'קסון בימר, ציירת קיר, היה הילד האמצעי לשלושה ובן יחיד. בימר ושתי אחיותיו, מליסה ומישל, גדלו "עם מערכת ערכים תנ"כית חזקה ומוסר עבודה גבוה". המשפחה עברה לפוקיפסי, ניו יורק ולאחר מכן לוויטון, אילינוי, פרבר ממערב לשיקגו, שם עבד דייוויד בתאגיד אמדאל, חברת טכנולוגיית מחשבים.
בימר למד באוניברסיטת פרסנו סטייט, שם התמחה בפיזיותרפיה ושיחק בייסבול, בתקווה להפוך לשחקן מקצועני, אך פציעות שנגרמו לו בתאונת דרכים סיימו את התוכניות הללו. הוא חזר הביתה לאילינוי ועבר לקולג' וויטון, מכללה נוצרית לאמנויות ליברליות. בוויטון קולג' הוא התמחה בתחילה ברפואה לפני שעבר לעסקים. הוא המשיך לשחק בייסבול וכתלמיד השנה האחרונה הפך לקפטן קבוצת הכדורסל. הוא סיים את לימודיו בשנת 1991.
הוא התחתן עם ברוסיוס ב-14 במאי 1994, בפיקסוויל, ניו יורק, והם עברו לפליינסבורו, ניו ג'רזי, שם בימר החל לעבוד ב-Oracle Corporation, למכור יישומי מערכות ותוכנת מסד נתונים כנציג שיווק בשטח. בתוך חודשים קודם בימר לתפקיד מנהל חשבונות.
בימר וליסה לימדו בבית ספר ראשון בכנסיית פרינסטון אליאנס במשך שש שנים, ועבדו בשירות הנוער. בימר שיחק גם בקבוצת הסופטבול של הכנסייה. הוא היה מעריץ מושבע של השיקגו קאבס, שיקגו בולס ושיקגו ברס. בשנת 2000 עברו בני בימרס לקרנברי, ניו ג'רזי, עם שני בניהם.
נינה אוסטרם
ביוגרפיה
בשנת 2000 נבחרה לייצג את פינלנד בתחרות האירוויזיון עם השיר "קצת" וגברה בתחרות הגמר הלאומית בין היתר על להקת נייטוויש. היא נשואה ולה זוג תאומות, בנוסף היא מהווה שגרירה של רצון טוב עבור קרן החירום הבינלאומית של האומות המאוחדות לילדים בעיר הולדתה.
דניאל מקני
דניאל מקני (באנגלית: Daniel Macnee; 4 ביוני 1806 – 17 בינואר 1882), היה צייר דיוקנאות סקוטי, שכיהן כנשיא האקדמיה המלכותית הסקוטית (1876).
ביוגרפיה
עם מותו של סר ג'ורג' הארווי ב-1876 הוא נבחר לנשיא האקדמיה הסקוטית המלכותית. מאז ועד מותו הוא נשאר באדינבורו, שם, לפי האנציקלופדיה בריטניקה משנת 1911, "תכונותיו החברתיות הגאוניות וכוחותיו הבלתי ניתנים לחיקוי … הפכו אותו לפופולרי". הוא התגורר בווסט אנד האופנתי של אדינבורו.
כמה מיצירותיו של מקני מוחזקות על ידי הגלריה הלאומית לפורטרטים בלונדון ובגלריה הלאומית של סקוטלנד באדינבורו.
מקני נקבר בבית הקברות דין במערב אדינבורו עם אשתו מרי ביוקנן, וילדיו, קונסטנס ותומס ויסמן מקני.
ברנרדו סילבה
קריירת נבחרות
ב-31 במרץ 2015 ערך סילבה את הופעת הבכורה שלו בנבחרת פורטוגל, כששיחק 61 דקות בהפסד 0–2 במשחק ידידות לנבחרת כף ורדה. ב-1 בספטמבר 2016 הבקיע סילבה את שער הבכורה שלו בנבחרת, שער בדקה ה-76 בניצחון 5–0 על נבחרת גיברלטר במשחק ידידות.
בית הכנסת קרן ישועה
היסטוריה
בשנת 1994 ניזוק בית הכנסת ממזג אוויר חורפי קשה, שהוביל לקריסת הכיפה ולסכנה לשאר הבניין. האחראים על בית הכנסת, הצילו את הבניין למרות קריאות העירייה והקהילה היהודית התוניסאית הגדולה יותר להרוס את מבנה בית הכנסת. הודות לתרומות כספיות של ועד פרטי של בני קהילה המקומית, בית הכנסת שופץ והוחזר לקדמותו.
העגורים
השיר העברי
לדברי אלמגור הוא כתב את המילים בהשראת השיר אל הציפור מאת חיים נחמן ביאליק. הדובר בשירו של אלמגור מייחל לעוף ולצאת בהמונים כמו העגורים, אך בשונה מן הציפור בשירו של ביאליק, השבה למקומה מארצות החום, מסתיים השיר בשורה "אנחנו, אם נצא - כבר לא נחזור". אפשר שבכך התכוון אלמגור למסורבי העלייה המייחלים שתתגשם תקוותם לצאת את ברית המועצות.
הדיוויזיה ה-24 (האימפריה הגרמנית)
היסטוריה
הדיוויזיה הוקמה במקור בשנת 1849 כחטיבה הסקסונית השנייה ומה-1 ביולי 1850 כדיוויזיה הסקסונית השנייה, והיא אף נטלה חלק בקרב קניגרץ. הדיוויזיה הוקמה מחדש כדיוויזיה ה-24 ב-1 באפריל 1867, אז שוקם מחדש הצבא הסקסוני וממלכת סקסוניה הצטרפה ל, והיא הוצבה תחת פיקוד הקורפוס ה-12 (הסקסוני). בתחילה גויסו חיילי הדיוויזיה מדרזדן, אולם משנת 1869 הם גויסו בעיקר מאזור לייפציג. במהלך מלחמת פרוסיה-צרפת לחמה הדיוויזיה כחלק מהקורפוס ה-12, והשתתפה בקרב סדאן, ולאחר מכן לחמה בקרבות גרבלוט ובומון ובמהלך המצור על פריז.
שאמיל בסאייב
נעוריו
סבו של בסאייב נכשל בניסיונו לנתק את הקווקז מרוסיה לאחר המהפכה הרוסית. משפחתו של שאמיל, יחד עם רוב האוכלוסייה הצ'צ'נית, גורשו לקזחסטן על פי הוראת לברנטי בריה, ראש הקג"ב, במסגרת מדיניות הטיהורים הגדולים. למשפחתו ניתנה אפשרות לשוב רק כאשר פקודת הגירוש בוטלה, ב-1957, על ידי ניקיטה חרושצ'וב.
פעולותיו הצבאיות
במשך השנים הבאות, בסאייב נסע לאבחזיה, אזור שפרש מגאורגיה, כדי לסייע לתנועה בדלנית מקומית, שפעלה נגד ניסיונות של ממשלת גאורגיה להשתלט מחדש על האזור. בסאייב התמנה למפקד של יחידת מתנדבים לאומנית, המורכבת בעיקר מצ'צ'נים. מעורבותם הייתה מכרעת במלחמת אבחזיה, ובחודש אוקטובר 1992 נחלה הממשלה הגאורגית מפלה צבאית מוחלטת, ואוכלוסיית אזרחים גדולה סבלה מטיהור אתני. היחידה של בסאייב השתכנה בעיר הבירה של גאורגיה, טביליסי, בעיר הבירה של אבחזיה, סוחומי, ובכפר לאסלידו. ממשלת רוסיה לא עשתה דבר נגד יחידתו של בסאייב ונגד פשעי המלחמה שביצע, דבר שהתברר לאחר מכן כטעות צורבת. לאחר זמן מה, נלחם בסאייב נגד הכוחות הרוסיים במלחמת צ'צ'ניה הראשונה.
מלחמת צ'צ'ניה הראשונה
ה'גדוד האבחזי' של בסאייב סבל מאבדות קשות ומפצועים רבים, בעיקר בקרבות באזור ודנו. באותו הזמן שירתו ביחידה כ-200 חיילים, עשירית ממספר חיילי היחידה לפני כן. באותו הזמן בסאייב סבל גם מאסון אישי. במהלך הקרב על גרוזני, הכוחות הצ'צ'נים לא הבחינו בין אזרחים חפים מפשע לבין חיילים. חוסר ההומניטריות שלהם הייתה מאפיין לשתי המלחמות. בעת קרב על כפר מולדתו של בסאייב, נהרגו מאש כוחות צ'צ'נים אשתו הראשונה וילדיהם (לבסאייב היו מספר נשים), וכעשרה מחבריו.
במשך הזמן, כשהמצב נעשה נואש ויותר, פנו הכוחות הצ'צ'נים להתקפות הרסניות על אדמת רוסיה עצמה, כדי להפסיק את המלחמה. בסאייב הוביל ב-1995 את מתקפת הטרור על בית החולים בבודיונובסק שבה נלקחו 1,600 בני אדם כבני ערובה. לפי גורם רשמי, באירוע נהרגו 149 בני אדם וכ-415 אחרים נפצעו, אולם ישנם הערכות עצמאיות שטוענות שבאירוע נהרגו כ-166 בני ערובה ו-541 נפצעו. אף על פי שהשלטונות הרוסים לא הסכימו לדרישתו להסגת כל הכוחות הרוסיים מצ'צ'ניה, בסאייב נעשה מפורסם, ומטרתו, הבאת תשומת לב בינלאומית לסכסוך בצ'צ'ניה, מומשה.
ב-1996, שאמיל בסאייב התקדם לתפקיד המפקד הכללי של כוחות הצבא הצ'צ'ניים. באוגוסט 1996, בסאייב הוביל בהצלחה השתלטות מחודשת על עיר הבירה הצ'צ'נית גרוזני. כוחות ההגנה הרוסיים לא הצליחו לבלום אותו. כעבור זמן מה, ממשלתו של ילצין החלה משא ומתן, שלבסוף הוביל להסכם שלום עם המורדים הצ'צ'נים. לאחר חתימת ההסכם, בסאייב רץ לנשיאות צ'צ'ניה, אך נכשל. ב-1 בינואר 1998, מונה לראש הממשלה של צ'צ'ניה בידי הנשיא אסלאן מסחאדוב, תפקיד שבו כיהן שש שנים, עד שהתפטר.
במלחמת צ'צ'ניה השנייה
באוגוסט 2001 בסאייב השתתף בקרב ודנו שבו הוא פיקד על פלישה רחבה של המורדים הצ'צ'נים על מחוז ודנסקי. המשנה למפקד הכוחות הרוסיים בצ'צ'ניה טען שבסאייב נפצע במהלך הקרב.
האחר
את השם לאלבום הביא סחרוף מעולם הפילוסופיה בו החל להתעמק, ובעיקר בתפיסת "האחר" של הפילוסוף היהודי-צרפתי עמנואל לווינס, שציטוט מדבריו מופיע בחוברת האלבום.
מעמד העובר בהלכה
ממוזער|200px|עובר אדם, [[המוזיאון להיסטוריה של הטבע (לונדון)]] מעמד העובר בהלכה היא סוגיה בעלת משמעויות הלכתיות רחבות, המשיקות חלקית לשאלות הנידונות באתיקה רפואית. תוצאה ישירה של סוגיה זו היא שאלת ביצוע הפלה מלאכותית באופן יזום מסיבות שונות על פי ההלכה. סוגיה זו התעוררה בעיקר בעידן המודרני, היות שבזמן עבר לא היו בדיקות סקר בהיריון באמצעותן ניתן לגלות מומים בעובר (ובעקבותיהן לשקול ביצוע הפלה מלאכותית), וביצוע יזום של הפלה מלאכותית היה קשה עד בלתי אפשרי.
הריגת העובר
במשנה ובגמרא ישנן מספר התייחסות הלכתיות לעובר, על רקע מקרים שונים:
שיירת החירות (2022)
צרפת
לאחר מספר מחאות של שיירת החירות בקנדה, המחאה הגיעה גם לצרפת. ב־11 בפברואר 2022, אינספור אנשים ומשאיות יצאו לרחובות צרפת על רקע ההנחיות וההגבלות וכנגד עמנואל מקרון. חברי פרלמנט במדינה מנעו והגבילו את המחאות.
תא ההדחות (2022)
מופע מקדים
המופע המקדים הכיל קרב אחד בודד, ובו ריי מיסטריו (שלווה לקרב על ידי בנו, דומיניק) התמודד מול המיז. במהלך הקרב, המיז השיג כיסא, לעומת זאת, ריי בלם ניסיון עתידי לשימוש בו, כשקפץ עליו בעזרת מהלך הקרוסבאדי. כשמיז ניסה להשתמש בכיסא שוב, דומיניק סיכל את הניסיון, לעומת זאת, המיז העמיד פנים שהוא הותקף על ידי דומיניק. כתוצאה מכך, השופט, שלא היה עירני למתרחש, הרחיק את דומיניק ממתחם הזירה. מנגד, זמן קצר לאחר מכן, ריי ביצע על המיז הצמדה פשוטה על מנת לנצח בקרב. לאחר הקרב, ריי ודומיניק ביצעו על המיז מהלך 619 משותף.
רוס באטלר
קריירה
באטלר החל לשחק בגיל 21 כשחברו שילם עבור חוג המשחק שלו. לאחר מכן החל את דרכו בתפקידים בסרטי סטודנטים ופרויקטים בעלי תקציב נמוך. הוא קיבל את תפקיד בסדרה של ערוץ דיסני, קייסי אנדרקאבר. כמו כן, שיחק במספר סרטים בערוץ דיסני, חוף מהסרטים 2 ו-Perfect High.
בשנת 2020 פורסם כי באטלר יככב לצד קירנן שיפקה בסדרה לשחות עם כרישים בהפקת קוויבי.
ספרון בורוז
קריירה
ב-2008 היא הופיעה בסרט העצמאי "הגיטרה", וזו הייתה הופעת הבכורה שלה בפסטיבל סאנדנס, ובאותה שנה גם שיחקה בסרט "הג'וב הבריטי".
Human (שיר של הקילרס)
"Human" קיבל ביקורות חיוביות ממבקרי המוזיקה, ששיבחו את הלחן, ההשפעות המוזיקליות וההפקה. זה השיר השלישי של הלהקה שנכנס לטופ 5 במצעד הסינגלים הבריטי, כאשר הגיע למקום השלישי. הוא גם היה הלהיט הראשון של הלהקה בטופ 10 בהולנד, כאשר הגיע למקום השני. השיר הגיע למקום הראשון במצעד מדיה פורסט. השיר יצא על גבי דיסק של 7 אינץ' ברחבי העולם בבנובמבר 2008, עם שיר צד ב' בשם "A Crippling Blow".
רקע
בראיון למגזין רולינג סטון, הסולן ברנדון פלאוורס תיאר את "Human" כ"ג'וני קאש פוגש את פט שופ בויז". פלאוורס ציין שהשיר נוצר עם סטיוארט פרייס במהלך עבודתם איתו באלבום Sawdust.
Life Goes On (שיר של BTS)
רקע
בעקבות דחיית סיבוב ההופעות שלהם עקב מגפת הקורונה, החלה הלקה לעבוד על אלבום חדש. חברת התקליטים של הלהקה, Big Hit Entertainment, הודיעה רשמית על האלבום ב-27 בספטמבר 2020, וקבע כי האלבום "מעניק מסר של ריפוי לעולם על ידי הצהרה 'אפילו לנוכח הנורמליות החדשה הזו, חיינו נמשכים'", בהודעה לעיתונות. השיר הוכרז כסינגל המוביל של האלבום ב-30 באוקטובר.
הצלחה מסחרית
השיר הגיע היישר אל המקום הראשון במצעד הבילבורד הוט 100, והפך לסינגל השלישי ברציפות של הלהקה שהגיע להישג זה. כתוצאה מכך, הלהקה השיגה את ההצטברות המהירה ביותר של שלושה שירים במקום הראשון, מאז להקת הפופ-דיסקו בי ג'יז, בין השנים 78–1977. זהו השיר הראשון שהגיע היישר אל המקום הראשון במצעד המושר בעיקר בקוריאנית. השיר מכר כ-150,000 עותקים בשבוע הראשון שלו, כולל 129,000 הורדות דיגיטליות ו-20,000 עותקים פיזיים.
וידאו קליפ
ב-17 בנובמבר הוציאה חברת התקליטים Big Hit Entertainment קדימון לשיר באורך 26 שניות. יממה לאחר מכן, פורסם קדימון נוסף, שאורכו 22 שניות. הקליפ עצמו פורסם ב-19 בנובמבר, יום לפני צאת האלבום, ובוים על ידי חבר ה-BTS, ג'ונגקוק. בקליפ נראים חברי הלהקה מתרוצצים במעונות שלהם, תוך שוי מסיע אותם והם צופים בסרטים ובמצעים את השיר באצטדיון ריק.
צ'ימויו
שמה של צ'ימויו בתקופת הממשל הפורטוגזי היה וילה פרי Vila Pery. וילה פרי התפתחה תחת השלטון הפורטוגזי כמרכז חקלאי וטקסטיל חשוב.
עידן טרום קולוניאלי
השם צ'ימויו ניתן לעיר לאחר עצמאות מוזמביק על שם אחד מבניו של גנדה, המפקד העליון של שבט מויו Moyo, שהגיע מביירה והשתקע אזור. ההיסטוריה שבעל פה מספרת שצ'ימואו, שהיה צייד גדול, הרג פעם פיל באדמות של שבט אחר. צ'אורומבה, המפקד של אותו שבט, פסק שהתנהגותו של צ'ימאיו הוא פשע והורה על הוצאתו להורג מיידית. לאחר מכן ביקש מלך גנדה רשות שבנו ייקבר בארצו של צ'אורומבה ואחד מקרובי משפחתו יתיישב קרוב לקבר על מנת לטפל ולשמור עליו. מכאן ואילך כל צאצאי שומרי הקבר של צ'ימויו, יחד עם אתר הקבר, נקראו צ'ימויו (שפירושו "לב קטן" בניב המקומי של שבט citewe). המיקום האסטרטגי של אזור זה הפך אותו למרכז מיוחד שדרכו עברו מוצרים וסחורות מהעורף לחוף.
מוזמביק העצמאית
השינוי השם מוילה פרי לצ'ימויו Chimoio היה ב־12 ביוני 1975, במהלך עצרת ציבורית של הנשיא הראשון של מוזמביק העצמאית, סאמורה מקל, במסעו מנהר רוומה Rovuma שמהווה הגבול הצפוני של מוזמביק עם טנזניה ועד לעיר הבירה מפוטו שבדרום המדינה. אחד השרידים הבולטים ביותר מתקופה זו של לחימה לעצמאות, בעיר, היא כיכר הגיבורים (Praça dos Heróis). בכיכר ישנו ציור מרשים המתאר את הפרקים השונים בהיסטוריה של מוזמביק, בדגש על העצמאות מפורטוגל.
לאחר קבלת העצמאות, מוזמביק נקלעה למספר שנים של מלחמות אזרחים (מלחמת האזרחים במוזמביק) וחוסר יציבות חברתית, פוליטית וכלכלית. במהלך תקופה זו העיר צ'ימויו הידרדרה וסבלה מאוד מעוני, עימותים רבים ומחוסר התפתחות.
חינוך
העוני הקשה ומחלת האיידס המתפשטת באזור (25% מהאוכלוסייה במיוחד ילדים נגועים במחלה) ובמיוחד באזורים החקלאיים העניים פגעה קשות בחינוך הדור הצעיר. כדי להעניק לילדים טיפול וחינוך הוקם באזור העיר כפר טיפולי SOS לילדים. הכפר החל את עבודתו בצ'ימויו בשנת 2011 הודות לתרומת חלקת אדמה מתאימה על ידי השלטון המקומי, ותרומה כספית ניכרת של הסופר השוודי בעל המוניטין הבינלאומי הנינג מנקל. הכפר מספק טיפול משפחתי, בית אוהב לעד 110 ילדים, בתוך עשר משפחות SOS. הילדים גרים עם אחיהם ואחיותיהם ומטופלים בחיבה על ידי אמם.
ינשוף טסמני מנוקד
מבחינת האדם הינשוף לא מאוים.
מארק אי. באסי
ביוגרפיה וקריירה
גריפין נולד בסן פרנסיסקו, קליפורניה, ב-9 באפריל 1987. מאוחר יותר, הוא עבר למיל ואלי ולמד בבית הספר התיכון טמאלפאייס. ב-2005, הוא התחיל ללמוד מוזיקה באוניברסיטת קליפורניה בסנטה קרוז, אך פרש מהלימודים שנתיים מאוחר יותר, בשביל להקים את להקת הפופ האמריקאית, 2AM Club.
אורות בערפל
אורות בערפל, הוא ספרו האוטוביוגרפי של אלוף במיל' אורי שגיא, בעברו מפקד חטיבת גולני, אלוף פיקוד הדרום, מפקד המפקדת חילות השדה וראש אמ"ן. בספרו מתאר שגיא את שירותו הצבאי כלוחם ומפקד בחטיבת גולני, וכן את חוויותיו כראש אמ"ן.
מארק אי. באסי
ביוגרפיה וקריירה
ב-9 בפברואר 2018, התארח יחד עם גוצ'י מיין בסינגל "Cool" של פליקס ין. הסינגל הגיע, בשיאו, למקום ה-39 בגרמניה, ולמקום ה-27 באוסטריה.
ליסה רנה
ביוגרפיה
היא הנחתה את אירוויזיון 2014 שנערך בקופנהגן.
איזבל פרננדז
ביוגרפיה
פרננדז מחזיקה בארבע מדליות מאליפויות העולם, מדליית זהב (1997), שתי מדליות כסף (1999 ו-2007) ומדליית ארד (2001). באליפויות אירופה היא זכתה ב-13 מדליות. שש מדליות זהב (1998, 1999, 2001, 2003, 2004 ו-2007), שלוש מדליות כסף (1995, 1997 ו-2008) וארבע מדליות ארד (1996, 2002, 2005 ו-2006).
שגיב דהן
קריירה צבאית
ביולי 2021 מונה למפקד חטיבה 460, ובמאי 2023 סיים את תפקידו.
משאל העם על מעמד כירכוכ
משאל העם על מעמד כירכוכ היה משאל העם שנועד להתקיים בכירכוכ ובאזורים אחרים בצפון עיראק בשאלה האם להפוך אותם לחלק מכורדיסטן העיראקית. משאל העם תוכנן בתחילה ל-15 בנובמבר 2007, אך נדחה שוב ושוב ולא התקיים לעולם.
קובי פינקלר
ביוגרפיה
בשירותו הצבאי שירת בנח"ל כלוחם וכשליש צבאי.
בהמשך עבד פינקלר גם בעיתון "מקור ראשון" כשהוא מסקר את התחומים הללו, ומאוחר יותר השתלב ברדיו קול חי, בתוכניות שונות וכפרשן הצבאי של התחנה.
חיים אישיים
פינקלר נשוי לתמי, אב לשלושה. מתגורר ברעננה.
יהושע רוזנברגר
פעילות ציבורית
היה ממובילי המאבק נגד הרב אהרן יהודה ליב שטיינמן.
יעקב קובלנץ
אלוף המכביה
בתחרות האתלטיקה של המכביה השלישית שנערכה באוקטובר 1950 זכה קובלנץ בשתי מדליות זהב, בקפיצה לגובה בתוצאה של 1.75 מטר, לפני מ. פאר וזאב כספי, שניהם מישראל שקבעו תוצאה של 1.75 מטר, ובקפיצה לרוחק בשיא מכביה חדש של 6.77 מטר.
בית הספר היסודי אמה א. בוקר
בתי הספר של בוקר
מ-1939 עד 1989, בתי הספר של בוקר חלקו כולם קמפוס ברחוב מירטל ובשדרת אורנג' בסרסוטה. בשנת 1966, 12 שנים לאחר התיק של בית המשפט העליון בארצות הברית בראון נגד מועצת החינוך. מועצת החינוך סיימה את ההפרדה בבתי הספר, רק 36 תלמידים אפרו-אמריקאים נרשמו לבתי הספר התיכוניים הלבנים. בשנת 1967, מועצת בית הספר של מחוז סרסוטה סגרה את תיכון בוקר, וכתוצאה מכך התלמידים שם נאלצו ללמוד בבית הספר התיכון הלבן סרסוטה. קהילת ניוטאון מחתה על סגירת בית הספר בוקר על ידי החרמת בתי הספר הציבוריים ושליחה של ילדיהם ל"בתי ספר לחופש" בכנסיות המקומיות. תיכון בוקר נפתח מחדש ב-1970 והפך זמן קצר לאחר מכן לבית ספר לאמנויות חזותיות ואמנויות הבמה. הקמפוס המשולב של בית הספר בוקר פוצל לבית הספר היסודי אמה א. בוקר בשנת 1989 ולבית הספר התיכון בוקר בשנת 2003, כאשר בית הספר התיכון בוקר שופץ במיקום הקודם שלו.
משפחת ברגונצי
התוויות של ברגונצי שונות זו מזו, אך במתכונתן הטיפוסית הן מציינות תאריך, שם ומיקום.
מיקאל אלפונס
מיקאל דוויד אלפונס (בצרפתית: Mickaël David Alphonse; נולד ב-12 ביולי 1989 בשמפיני-סור-מארן שבצרפת) הוא כדורגלן גוואדלופי יליד צרפת המשחק בעמדת המגן הימני באז'אקסיו ובנבחרת גוואדלופ.
קונרד הילטון
שנים ראשונות
הילטון נולד בניו מקסיקו לאב מהגר מנורווגיה ואם קתולית מצאצאי מהגרים מגרמניה. לאביו הייתה חנות ובמשפחה היו שמונה אחים ואחיות. הילטון התחנך באקדמיה צבאית ושירת כחייל במלחמת העולם הראשונה.
כבר מגיל צעיר הראה תשוקה לעסקים. את המלון הראשון שלו, מוטל בסיסקו, טקסס, רכש ב-1919. העיר הפכה למרכזית עקב גילוי נפט בסביבתה ומשכה אנשי עסקים ותיירים רבים.
משפחת ורבורג
הענפים אלסטרופר ומיטלווג
זיגמונד ג'ורג' ורבורג היה בן הענף האלסטרופי. חמשת האחים אברהם (אבי), מקס, פאול, פליקס ופריץ מוריץ ורבורג היו שייכים לענף מיטלווג.
פייפר מקלין
פייפר "פייפס" מקלין (באנגלית: Piper McLean) היא דמות בדיונית בסדרת הספרים "גיבורי האולימפוס", מאת ריק ריירדן.
נשק
פייפר נושאת את סכינה של הלנה מטרויה, ומשתמשת בה כדי לראות את העתיד. בספר הרביעי בסדרה "בית האדס" פייפר לוקחת כשלל חרב ארד משוננת של הבוראסים. את החרב היא מאמצת כנשק מרכזי. מלבד זאת יש לה את היכולת לדיבור הקסמה מפני שהיא הבת של אפרודיטה. בזכות אמה היא יודעת לדבר צרפתית שהיא, על פי הספר, שפת האהבה. בנוסף לכך יש לה קרן שפע, שקטעה מראשו של אל הנהר אכלויוס. בספר השלישי בסדרת גיבורי האולימפוס "אות אתנה", היא כמעט מטביעה את הגיבור הרקולס במזון.
Nectar
רקע
האלבום הוכרז ב-16 באפריל 2020 עם הסינגל "Gimme Love". במקור הוא אמור היה לצאת ב-10 ביולי 2020, אך ב-12 ביוני הודיע ג'וג'י כי צאתו של האלבום תידחה ל-25 בספטמבר של אותה שנה בשל מגפת הקורונה. ג'וג'י חשף את רשימת השירים באלבום ב-11 בספטמבר.
אסמאעיליה (מחוז)
היסטוריה
החל משנת 1922 החל תהליך הדרגתי של מתן עצמאות מבריטניה למצרים. בשנת 1936 חתמו בריטניה ומצרים על ההסכם האנגלו-מצרי שהעניק הלכה למעשה עצמאות למצרים, אך הסדיר את הנוכחות הצבאית הבריטית באזור לעשרים שנה נוספות. הנוכחות הבריטית התרכזה באזור תעלת סואץ, ובין השאר מוקם בסיס בריטי ממערב לעיר אסמאעיליה.
דמוגרפיה
על פי רישומים מצריים משנת 2015, התגוררו במחוז 1,178,641 תושבים, מתוכם כ-45% ביישובים עירוניים, וכ-55% במתכונת כפרית. צפיפות המחוז נמוכה, בהשוואה למחוזות אחרים במצרים, ועומדת על 229.3 תושבים לקמ"ר.
MERS
נכון להיום אין תרופה או חיסון למחלה. ארגון הבריאות העולמי ממליץ למי שבא במגע עם גמלים על רחיצת ידיים והימנעות ממגע עם גמלים חולים.
רנו ז'יוואקאטר
רנו ז'יוואקאטר (בצרפתית: Renault Juvaquatre) היא מכונית משפחתית קטנה בעלת גוף קונכי, בגרסאות: סדאן, קופה, סטיישן ומסחרית (ואן).
היסטוריה
המעצב לואי רנו, שעמד מאחורי תכנון ועיצוב הז'יוואקאטר התמקד בלקוחות חדשים שקודם לא רכשו מכוניות שיוצרו על ידי חברת רנו. היה דמיון רב בין דגם הז'יוואקאטר לדגם ה"אופל אולימפיה" הגרמני. הרנו ז'יוואקאטר הוצגה לראשונה בתערוכת הרכב של פריז בשנת 1937. גוף הפלדה היה מרותך לתוך פלטפורמת השלדה. הפנסים שולבו לתוך גוף הרכב. יצור הז'יוואקאטר צומצם משמעותית בתקופת מלחמת העולם השנייה.
קבלן
יחסי המזמין עם הקבלן
קבלן פועל במסגרת של תאגיד או כעובד עצמאי (בינו ובין המזמין לא מתקיימים יחסי עובד-מעביד). בדרך כלל משרת הקבלן מזמינים רבים, כל אחד והזמנתו שנקבעה בחוזה אתו, ולא מזמין יחיד.
מיקור חוץ
מיקור חוץ הוא שיטת ניהול מודרנית, שבבסיסה עומד הרעיון להוציא מהארגון את תפעול הפעילויות שאינן נמצאות בבסיסו ולהעבירן לקבלנים, ולהותיר בתפעול ובניהול ישיר רק את פעילויות הליבה. שיטה זו מאפשרת לארגון להתמקד בתחום התמחותו, להשקיע את מרב המשאבים בכך, ולקיים מוטת שליטה יעילה על האגפים היצרניים בו. השימוש בשיטת מיקור חוץ תפס תאוצה החל מסוף המאה העשרים, עם התפתחות תעשיית ההיי-טק, מערכות המידע והכלכלה העולמית, והיווצרות "הכפר הגלובלי".
המנגינה שלא נגמרה
התסריט מבוסס על האוטוביוגרפיה של זמרת הסופרנו האוסטרלית מרג'ורי לורנס שהקריירה הבינלאומית שלה נקטעה לאחר שלקתה בפוליו.
אלינור פארקר הייתה מועמדת לפרס אוסקר לשחקנית הטובה ביותר.
תקציר העלילה
היא נדרשת מהנהלת המטרופוליטן להצטרף לסיור קונצרטים בארגנטינה להפקת טריסטן ואיזולדה. במשך החזרות היא מתמוטטת ולוקה בשיתוק בגלל פוליו. היא נהפכת לנכה על כסא גלגלים כשתומס והמטפלת קלרה (אוולין אליס) דואגים לה.
אדוארד תומאס דניאל
נסיעות באירופה
בקיץ 1832 יצא לטיול רגלי בסקוטלנד, בליווי שני חבריו מאוקספורד, ג'ורג' דניסון ואדמונד ווקר הד. המסע סיפק לו חומר לציורים בנושא.
מרדכי זגגי
ביוגרפיה
זגגי היה נשוי ללאה, ולהם שתי בנות: רותה אשר שירתה בפלמ"ח ומוותיקות עורכי הדין בישראל ונפטרה ב-2016 ואנה (אנינה) אשר שירתה גם היא בפלמ"ח ונפטרה ב-1968. הוא נפטר ב-1977 ונקבר בבית העלמין בגבעת שאול.
אדוארד תומאס דניאל
מותו
המשלחת הגיעה לאנטליה באפריל 1842. ספארט ופורבס עזבו את העיר לפני דניאל. לאחר מכן הוא ביקר בקפריסין וצייר צבעי מים את האי, אולי בזמן שעגן מחוץ לחוף. ביוני עזב את רודוס כדי לחזור לליקיה. הוא לא הצטרף לספינות שחזרו לאנגליה, ובמקום זאת נסע לאנטליה עם הקונסול החדש של העיר, ג'ון פורדי. במהלך המסע דניאל חלה במלריה. הוא שהה בביתו של פורדי כדי להחלים, וכתב לפורבס וספראט שתיאר את תגליותיו באפולוניה. לפני שהתאושש לחלוטין, עזב את העיר כדי לצאת למסע בודד לפמפיליה ופיסידיה, ונסע בעונה החמה ביותר של השנה. הוא נאלץ לחזור לאנטליה לאחר שסבל מהתקפה שנייה של מלריה, ובביתו של פורדי הכתיב מה יהיה מכתבו האחרון, שהביע את כוונותיו להמשיך בעבודתו. הוא איבד את הכרתו בזמן שנחשף לחום היום במרפסת הקדמית של ביתו של פורדי, ומת כעבור שבוע, ב-24 בספטמבר. הוא נקבר בעיר. פורבס ספד לחברו דניאל, וכתב כי מחלתו "הרסה נוסע שכישרונותיו, ומחקריו היו הופכים את ליקיה לנקודת אור במפת אסיה הקטנה".
יבגני גרישין
מדליית זהב אולימפית
בקורטינה ד'אמפצו 1956 גרישין זכה באליפות בריצה ל-500 מ' ול-1500 מ' תוך שבירת שיאי אולם. בסקוו ואלי 1960 הוא הצליח לחזור על הישג זה וזכה ב-2 מדליות זהב נוספות.
לפני גרנובל 1968 גרישין נפצע אך הצליח להשתקם ובגיל 37 הגיעה לתחרות. במקצוע החזק שלו ריצת 500 מ' הוא הגיע למקום הרביעי.
גבריאל טורק
ביוגרפיה
לטורק שני ילדים, ירום וחנה, ושישה נכדים. בתו, פרופ' חנה יבלונקה, היא היסטוריונית, חוקרת השואה, ראש המחלקה ללימודי מדינת ישראל באוניברסיטת בן-גוריון.
עקב פרוגינוס
העקב חי לאורך מישורים פתוחים וכן ערבות עשב, פרריות וקניונים לאורך אמריקה. עקבים מתאספים גם מעל רמות בהן נישאים זרמי אוויר חם.
העקב הוא צייד הניזון בעיקר מיונקים קטנים כמו סנאיי קרקע, נובחניות, ירבועניים וגופרים, אך יכול גם להרוג ארנבת שחורת זנב ולקטול שכווי לענה או פסיון מצוי (שהתפרא בערבות אמריקה). אם לא ימצא עופות ומכרסמים הוא יגוון בזוחלים או אף בחרקים כמו חגבים. הטרף נתפס בטפרים הגדולים במהירות רבה.
אקדמיית שירות האבטחה הפדרלי של רוסיה
היסטוריה
האקדמיה היא מוסד חינוכי ממלכתי להשכלה גבוהה, הכוללת את מכון וורונז' לתקשורת ממשלתית (המהווה סניף של האקדמיה). צוערי האקדמיה לומדים על פי תוכניות לימודים שפותחו בהתאם לדרישות הסטנדרטים החינוכיים הממלכתיים להשכלה מקצועית גבוהה מהדור השני והשלישי. בספטמבר 2016, ניתן לאקדמיה אות קוטוזוב "על הכשרת כוח אדם מוסמך מאוד, אומץ ומסירות שהפגינו בוגרי האקדמיה במהלך ביצוע משימות אימונים קרביות, כמו גם לציון 50 שנה להקמתה".
יחסי גרמניה–טוגו
יחסי גרמניה–טוגו הם היחסים בין גרמניה לבין טוגו.
היסטוריה
ממשלת גרמניה תומכת בתהליך הרפורמה במדינה. טוגו מבקשת להגביר את שיתוף הפעולה עם גרמניה בכל התחומים והיא מעוניינת למשוך השקעות גרמניות.
שיתוף פעולה לפיתוח
בסך הכל היחסים הכלכליים בין שתי המדינות צנועים. בקיץ 2019 התקיים בלומה פורום כלכלי של טוגו עם האיחוד האירופי.
שון דולי
ביוגרפיה
תפקידו המקצועי הראשון היה בשנת 1997 בסרט הקצר "Groove on a Stanley Knife". בהמשך שיחק בתפקיד ריצ'י פיצג'רלד באופרת הסבון "קורוניישן סטריט" בשנים 1997 ו-1998. בין השנים 2001 ו-2004 הופיע בסדרה "איסטאנדרס" בתפקיד טום סטיוארט. הוא הוחלף כשהחל לשחק בסדרה "The Street". דולי שיחק גם בסדרה "P.O.W." לצדו של ג'ו אבסולום.
ב-2015 הופיע בעונה השנייה של הסדרה ברודצ'רץ' בתפקיד ריקי גילספי. הוא שיחק בתפקיד ג'ד בעיבוד של ג'ודית אדמס לספרה של אורסולה לה גווין "החוף הרחוק ביותר" עבור רדיו 4. ב-2015 שיחק בסדרה "בתפקיד" בה גילם את דמותו של השוטר קארל הוקינס.
לונדון טאוורס
לונדון טאוורס (באנגלית: London Towers) הייתה קבוצת כדורסל מקצועית מלונדון, אנגליה, ששיחקה ברוב שנותיה בליגת העל הבריטית.
בחוץ. לפני הדלת.
בחוץ לפני הדלת הוא מחזה שנכתב בשמונה ימים על ידי הסופר הגרמני וולפגנג בורכרט. ההנחה היא שהיצירה חוברה בין סתיו 1946 לינואר 1947. ב-13 בפברואר 1947 היא שודרה לראשונה כתסכית ברדיו הצפון-מערבי (Nordwestdeutscher Rundfunk), ובעקבותיו התקיימה הצגת הבכורה של היצירה כמחזה לבמה ב-21 בנובמבר 1947 בתיאטרון הקאמרי של המבורג (Hamburger Kammerspiele). המחזה נותר בצד טקסטים קצרים בפרוזה יצירתו העיקרית של וולפגנג בורכרט, שנפטר יום אחד לפני הצגת הבכורה בגיל 26.
אריסות
גובה דמי האריסות היה תלוי באיכות הקרקע, בעוני התושבים, ובכמות הגשמים. ונע בדרך כלל בין שליש לחמישית מתנובת הקרקע.
סבינה ליזיקי
2007
בשנת 2007 עלתה ליזיקי ממקום 497 בעולם למקום 198, בדירוג ה-WTA וזכתה בשני תוארי ITF, בג'רזי ובטורונטו.
2010
בשנת 2010 סבלה ליזיקי מסדרה של פציעות.
הפלישה העיראקית לכווית
מתיחות בין עיראק לכווית
בנוסף לסכסוך הכלכלי בין כווית לעיראק, עלתה הדרישה העיראקית לשליטה על כווית. מיד לאחר הקמתה בשנת 1932, הודיעה הממשלה העיראקית כי על כווית להיות חלק מעיראק, ושאפילו הייתה חלק ממנה (כחלק מ"וילאייט בצרה") במשך שנים תחת השלטון העות'ומאני ועד הקמתה על ידי בריטניה לאחר מלחמת העולם הראשונה, ולפיכך כווית היא "יצירה אימפריאליסטית בריטית". השושלת השולטת בכווית, בית סבאח, חתמה עם בריטניה על הסכם חסות בשנת 1899 שהעביר את כל ענייני החוץ של כווית אל בריטניה. בריטניה גם שרטטה את קו הגבול בין המדינות, וזאת בכוונה תחילה על-מנת לצמצם כמה שאפשר את הגישה העיראקית למפרץ הפרסי ובכך לצמצם את האיום של ממשלה עיראקית על כוחות בריטיים באזור.
ואחרי הכל
רקע
"ואחרי הכל" יצא כסינגל בנובמבר 2001, לאחר כמה חודשים מאז צאתו המקורית יחד עם רצועות האלבום יותר ויותר. "ואחרי הכל" הוא בלדה שקטה ועמוקה, השונה מאופי שיריה בדרך כלל. בשיר היא מספרת שמעבר לחיי הזוהר וההצלחה היא רוצה שלווה ושקט, והיא תרה אחר פינה קטנה ורגועה.
קרמונה
מוזיקה
קרמונה מתהדרת בהיסטוריה מוזיקלית נכבדה. הקתדרלה בת המאה ה-12 הייתה מן הסתם מוקד לפעילות מוזיקלית מאורגנת באזור בשלהי ימי הביניים. במאה ה-16 הייתה העיר למרכז מוזיקה מפורסם. כיום קיימים כמה הרכבים מוזיקליים חשובים לביצוע מוזיקה של תקופת הרנסאנס והבארוק, כגון Choir & Consort Costanzo Porta ופסטיבלי מוזיקה, שבזכותם נחשבת קרמונה לאחת הערים החשובות ביותר באיטליה בתחום המוזיקה. המלחין מארק אנטוניו אינג'ניירי לימד בקרמונה; קלאודיו מונטוורדי היה המפורסם בתלמידיו, לפני שיצא למנטובה בשנת 1591. הייתה זו גם עיר הולדתו של פייר-פרנסיסק קארובל, שעבד בשיתוף פעולה עם המלחין הגרמני החשוב מיכאל פרטוריוס. הבישוף של קרמונה, ניקולו ספונדראטי (Nicolò Sfondrati), תומך נלהב בקונטרה-רפורמציה, היה לאפיפיור גרגוריוס הארבעה עשר ב-1590. תמיכתו הנלהבת לא פחות במוזיקה עוד הוסיפה והאדירה את שמה של העיר כיעד מוזיקלי.
טייס קרב (ספר)
ביוגרפיה
אנטואן דה סנט-אכזופרי נולד ב-29 ביוני 1900 בעיר ליון בצרפת למשפחת אצולה כפרית. בן שלישי מבין חמישה ילדים, לאביו הרוזן אנטואן מארי רוז'ה דה סנט-אכזופרי ולאמו מארי דה פונסקולומב. בהגיעו לגיל ארבע, בעקבות מות אביו, משפחתו ירדה מנכסיה וסנט-אכזופרי הועבר לפנימייה קתולית ואחריה לפנימייה צבאית. לאחר סיום לימודי האדריכלות בשנת 1921 בבית הספר הלאומי הגבוה לאומנויות היפות (École des Beaux Arts"") התגייס לצבא הצרפתי. במקביל לשירותו הצבאי הוציא רישיון טיס אזרחי. לאחר שחרורו הצטרף למאמץ התעופה הלאומי כטייס דואר, ובהמשך כמפקד תחנת ביניים בקו שבין צרפת לצפון אפריקה. במהלך הישיבה הממושכת בתחנה כתב את יצירותיו הראשונות. בזמן מלחמת העולם השנייה, עם כיבוש צרפת, סנט-אכזופרי גלה לניו יורק וסייע במאמצי התעמולה של בעלות הברית, בקריאה להצטרף למלחמה בנאציזם. בקיץ 1944, על אף גילו המבוגר, התעקש לחזור לטייסת שלו, ששרידיה סופחו לצבא האמריקאי. עם הצטרפותו לכוחות בעלות הברית בצפון אפריקה ובדרום איטליה, שב לבצע גיחות בשמי צרפת הכבושה. ב-31 ביולי יצא למשימה ולא שב: מטוסו נעלם ואת שרידיו גילו מעל חופיי מרסיי רק בשנת 2000.
ספנודון מצוי
הוא חי רק באזורים ממוזגים בצפון ניו זילנד, שם ישנם צוקים וחורשים גבוהים בהם הוא חי. הספנודון מתחפר באדמה להתחממות, אך הוא גם נכנס למערות בהם חיים עופות ימיים כמו יסעוריים ומתחמם לצידם. הספנודון יכול גם לאכול את ביציהם, אפרוחיהם ואפילו עופות קטני ממדים. עם זאת עיקר מזונו עכבישים, תולעים, שבלולים וחרקים גדולים כמו חיפושיות או הווטה האנדמי לניו זילנד.
סימה עמיאל
שנות התשעים והלאה
בשנת 1990 במסגרת רשות השידור שרה את שיר הנושא לסרט להיות קצין. השיר: "בדרך הזאת לבד" נכתב והולחן על ידי במאי הסרט איתן אורן ועובד על ידי אלדד שרים.
אנדרה באלינט
אמנותו
מרבית עבודותיו נשמרות במוזיאון פרנצי בסנטנטרה, כ-10 יש לו מציוריו באוסף דיאק בסקשפהרוואר, אך רבות מיצירותיו נמצאות בבעלות פרטית.
לומדת ללכת (שיר)
עם יציאתו נכנס השיר אל המקום ה-3 ברדיו אמצע הדרך, וה-3 במצעד של גלגלצ.
וידאו קליפ
נכון למאי 2020 מונה הצפיות של הקליפ עומד על כ-21 מיליון צפיות.
שדה השלג בלקן
שדה שלג בלקן (באנגלית: Balkan Snowfield; בבולגרית: ледник Балкан) הוא רמה מכוסה קרח בגובה במזרח האי ליווינגסטון באיי שטלנד הדרומיים, שבאנטארקטיקה.
שדה השלג ממוקם צפונית - מערבית לקרחון האנטרס;
ולדימיר בורוביקובסקי
ביוגרפיה
בשנותיו האחרונות הוא חזר לציור דתי והשתתף בעיטור של קתדרלת קאזאן בבירה.
צבעים חיבוריים
ניתן לראות איפה, שחיבור של שלושת צבעי היסוד, מאפשר לייצר שילובים הנראים ככל צבע אחר. השילוב אינו מייצר צבע חדש באמת, אלא רק אשליה המתפרשת במוח כצבע חדש. לתופעה יש שימושים מעשיים רבים מאוד, בכל מקום בו יש צורך לייצר הקרנה של צבע מלאכותי. יש להבדיל בין צבעים חיבוריים לבין צבעים חיסוריים, המשמשים במקרים בהם יש צורך לייצר החזר של צבע מלאכותי (למשל בהדפסות על נייר).
KN-08
KN-08, או נודונג-C (ולפעמים הוּאַסוֹנְג-13, בקוריאנית:  화성 13호, הנג'ה: 火星 13號) הוא טיל בין יבשתי המפותח ומיוצר בקוריאה הצפונית.
דגמים בגודל מלא הוצגו לראשונה בתהלוכה צבאית באפריל 2012, לציון יום השנה ה-100 לקים איל-סונג. הדגם שהוצג באוקטובר 2015 היה שונה משמעותית מקודמיו.
אופל אינסיגניה A
אופל אינסיגניה A (בגרמנית: Opel Insignia A) היא "מכונית מנהלים" מתוצרת יצרן הרכב הגרמני אופל (בגרמנית: Opel Automobile GmbH), חברת בת של קונצרן הרכב ג'נרל מוטורס, שיוצרה בין השנים 2006–2017 בגרמניה.
קרב אל-חסכה (2022)
קרב אל-חסכה היה מתקפה רחבת היקף של ארגון המדינה האסלאמית שמטרתה הייתה לשחרר לוחמים של הארגון שנעצרו ונכלאו בכלא סינא שבאל-חסכה שבסוריה. הקרב הביא לניצחון אסטרטגי חלקי ולניצחון תעמולתי למדינה האסלאמית, כאשר מאות אסירים, כולל אמירים חשובים, שוחררו מהשבי. במתקפה הייתה המתקפה הגדולה ביותר שביצע ארגון המדינה האסלאמית מאז שאיבד את שטחו האחרון בסוריה ב-2019.
22 בינואר
הלחימה נמשכה במהלך הלילה ונמשכה עד שעות הבוקר המוקדמות כשמסוקי הקואליציה הקיפו את האזורים מעל שטחי הליחמה. במהלך הלילה 5 לוחמים כורדים ו-6 לוחמי המדינה האסלאמית נהרגו בעימותים הלילה. הכוחות הסוריים הדמוקרטיים טענו שהם הצליחו לאתר ולעצור עוד 41 אסירים נמלטים, מה שהביא את מספר האסירים שנתפסו ל-130.
פיגוע הירי בבית הספר קובננט בנאשוויל
הטבח
המשטרה הגיעה לבית הספר ב-10:25, פעלה לפינוי הקומה הראשונה של בית הספר והחלה בחיפושים אחר היורה. חמישה שוטרים הגיעו לראש הבניין שם הבחינו בהייל יורה בנשקו לעבר רכבי משטרה שהוזעקו לזירת הפיגוע. שניים מהשוטרים ירו לעברו והרגו אותו ב-10:27, כ-14 דקות לאחר שדווח על הפיגוע במוקד החירום 911.
היורה
היורה, איידן הייל, נולד כאישה תחת השם אודרי אליזבת הייל, ובשם זה זוהה תחילה על ידי המשטרה. רק בשלב מאוחר יותר הודיעו הרשויות בטנסי על שמו הנוכחי וזהותו כגבר טרנס. הייל בן ה-28, נטול עבר פלילי, למד בבית הספר בילדותו, ועסק כמעצב גרפי לאחר שסיים את לימודיו במכללת "נוסי" לאמנות ועיצוב ב-2022. על פי עדויות השכנים, התגורר הייל עם הוריו.
You Can't Stop the Girl
You Can't Stop The Girl (בעברית: את/ה לא יכול לעצור את הילדה) הוא סינגל של הזמרת האמריקאית ביבי רקסה שמשמש כשיר הנושא של הסרט "מליפיסנט: אדונית הרשע". הוא יצא ב-20 בספטמבר 2019. הסינגל נכלל בפסקול הסרט, שיצא לאקרנים ב-18 באוקטובר 2019.
ביקורת
קלייר שפר מהרולינג סטון כתבה כי: טריי אלסטון מה-MTV, הצהיר כי
קבוצת השרון
קבוצת השרון הייתה קבוצה שהתיישבה ברמת דוד ומאוחר יותר הייתה בין מייסדי קיבוץ יפעת. בשנותיה הראשונות פעל בה תא מחתרתי בשם "המפעל", שיש הטוענים שהיה מעורב ברצח יעקב ישראל דה האן.
"המפעל"
בין חברי קבוצת השרון היה גרעין של חברים בעלי עמדות לאומיות לוחמניות, רובם בוגרי ארגוני הגנה יהודיים שצמחו באודסה שבאוקראינה בימי מלחמת העולם הראשונה. כבר בשבתם בחיפה פעלו הללו נגד הקומוניסטים, והשתתפו בפעילות "גדוד מגיני השפה העברית", לא אחת גם באלימות. הם תקפו אספות שהתנהלו ביידיש, ובעפולה הפסיקו הופעה של חברי "הקיבוץ הרוסי" (לימים אפיקים).
הילה רביב-צור
קורות חייה
לאורך השנים הופיעה בהצגות ילדים שונות.
ג'קי סטיוארט
דובר בטיחות במרוצים
בתקופה שבה סטיוארט היה נהג פעיל במרוצי פורמולה 1, סיכוייו של נהג הפעיל חמש שנים רצופות בקטגוריה זו להיהרג בתאונה היו שנים מתוך שלושה. בשנת 1966, בעת שהתחרה בגרנד פרי הבלגי, סטה מן המסלול בגשם כבד, במהירות של 266 קמ"ש, והתנגש בעמוד טלפון ובסככה, בטרם נעצר בתוך מבנה חקלאי. רגלו נתפסה במוט ההגה, בעוד דלק נוזל לתוך תא הנהג מתוך המיכל שנוקב. לא היו באזור צוותי מסלול שיכלו לחלצו, ולא היו בנמצא כלים לצורך החילוץ. במסלול לא היו נוכחים רופאים ולא היה מתקן רפואי. הוא פונה מאתר התאונה בתא המטען של טנדר, ושכב שם עד שהגיע אמבולנס לפנותו. תחילה פונה לנקודת עזרה ראשונה במסלול, שם שכב על אלונקה שהונחה על רצפת חדר מלא בדלי סיגריות ואשפה. לאחר זמן מה הגיע אמבולנס נוסף לפנותו לבית החולים, אולם הנהג איבד דרכו בעודו נוסע לבית החולים בלייז'. לבסוף, פונה במטוס פרטי לבריטניה לקבלת טיפול רפואי מתאים.
א. א. ון ווגט
פילוסופיה לאחר המלחמה
לאחר מכן הוא כתב שלושה רומנים הממזגים נושאים אלה: "The World of Null-A", "The Players of Null-A" ב-1940, ו-"Null-A Three" ב-1980. Null-A או היגיון לא אריסטוטלי, מתייחס ליכולת ולפרקטיקה של שימוש באינטואיציה, ובאינדוקציה (השווה ללוגיקה עמומה), בניגוד ליכולת ולפרקטיקה רפלקסיבית, או חשיבה מותנית, דדוקטיבית.
ב-26 בינואר 2000, ואן ווגט מת בלוס אנג'לס ממחלת אלצהיימר.
כיבוש איזמאיל
סיום הקרב
מפקדי הכוח הרוסי שכבש את העיר קבלו עיטורים, וגריגורי פוטיומקין קודם לדרגת גנרל-פלדמרשל.
א. א. ון ווגט
פרסים והנצחה
לרוב מייחסים את "הפוליטיקה הארורה ב-SFWA" לדיימון נייט, מייסד ה-SFWA, שתעב את הסגנון של ואן ווגט ואת נטיותיו הפוליטיות והרס ביסודיות את מעמדו הספרותי משנת 1950.
יצירותיו של ואן ווגט תורגמו לצרפתית על ידי בוריס ויאן, ועבודותיו של ואן ווגט "נתפסו כספרות גדולה של הזרם הסוריאליסטי".
יחסי גינאה–גרמניה
היסטוריה
הגירה היא כיום נושא חשוב ביחסים עם גינאה. בסוף 2018 חיו בסביבות 16,500 גינאים בגרמניה. על מנת לשפר את שיתוף הפעולה, גם בנוגע להחזרת המהגרים, חתמו שתי הממשלות על הסכם הגירה שנכנס לתוקף בפברואר 2019.
אקדמיית שירות הביטחון הפדרלי של רוסיה
האקדמיה הוקמה על ידי נשיא רוסיה בצו מ-24 באוגוסט 1992 על בסיס בית הספר הגבוה של הק.ג.ב., והוא ממוקם בפרוספקט מיצ'ורינסקי, מוסקבה, רוסיה. הוא מורכב מהמכון לקריפטוגרפיה, טלקומוניקציה ומדעי המחשב (Институт криптографии, связи и информатики, ИКСИ) והמכון להכשרה מבצעית (Институт подготовки оперативного).
רנו קולוראל
רנו קולוראל (בצרפתית: Renault Colorale) היא מכונית בינונית, שיוצרה במספר תצורות, בעלת מנוע 4 צילינדרים. הקולוראל מתוצרת יצרנית הרכב הצרפתית רנו אשר יוצרה בין השנים 1950-1957.
לרנו קולוראל מספר תצורות: 4 דלתות סטיישן, 2 דלתות סטיישן, מסחרית 2 דלתות וטנדר\משאית קלה 2 דלתות. כמו כן, דגם המיועד לשימוש כמונית.
יעקב שמואלביץ
ביוגרפיה
ב-2004 התמנה כר"מ בישיבת דרך חכמה וכיהן במשרתו זו עשר שנים. ב-2014, לאחר שאביו שהתמודד עם טרשת אמיוטרופית צידית (ALS) הפסיק להעביר שיעורים, החל למלא את מקומו בישיבת מיר, ולאחר פטירת אביו באמצע ינואר 2016, התמנה תחתיו כאחד מראשי הישיבה. הוא מעביר את ה"שיעור כללי" בבית המדרש פרידמן כיום במרכזי אחרי שהבחורים הישראלים עברו למרכזי במקביל לראש הישיבה הרב אליעזר יהודה פינקל.
דיאנה סקרוויד
דיאנה סקרוויד (באנגלית: Diana Scarwid; נולדה ב-27 באוגוסט 1955) היא שחקנית קולנוע אמריקאית מועמדת פרס אמי ופרס אוסקר לשחקנית המשנה הטובה ביותר לשנת 1980 על תפקידה בסרט "מהלכים פנימיים".
ביוגרפיה
נישאה בשנת 1977 לרופא אריק שיינברט, לזוג שני ילדים ביחד.
Can't Get Enough
רשימת גרסאות
=== הורדה דיגיטלית ===
פאוור ריינג'רס - הסרט
בדומה לעונת הטלוויזיה שלאחר ההפצה, היא השתמשה במושגים מהסדרות היפניות של סופר סנטאי. זוהי ההפקה הראשונה של הפאוור ריינג'רס מבית Saban Entertainment שלא מציגה קטעי ארכיון מהסדרות של הסופר סנטאי. זהו הסרט הראשון בסדרת סרטי פאוור ריינג'רס. הסרט יצא לאקרנים בין העונות השנייה והשלישית של מייטי מורפין פאוור ריינג'רס, אך אינו תואם את העונה השלישית, מה שמספק הסבר שונה לריינג'רס שצוברים את כוחות הנינג'ה והנינג'זורדים שלהם, מה שמצביע על רצף שונה. כמו כן, החליפות בסרט נוטות להיות דומות לאלה של הבובות הראשונות של הסדרה שבהם הסמל נמצא על החזה, וכן לריינג'רס בסרט יש קסדות משוכללות (כמו הפנסים שנמצאים בקסדה של אעישה ומכשיר תת-אדום בקסדה של רוקי), וכן כלי נשק חדשים (השוקר של בילי ומכשיר עם סרט נשלף ששייך לקימברלי), לצד חרב הסאבה של טומי. וכמו כן, לזורדים בסרט ישנם כוחות שונים (כמו העדר החרבות בזורד הקוף, שלזורד הצפרדע יש יכולת להוציא לשון עם יכולת חשמול, בשונה מכוחותיו בסדרה שהם יריקת אש וזורדי צפרדע קטנים שיוצאים מלשונו שמתלבשים על המפלצת ויכולים להתפוצץ, וכן מערכת טילים נוספת בזורד הנץ וכן, למגה זורד עצמו יש חרב, בשונה מהסדרה שהוא נלחם רק עם ידיו). הסרט צולם באתר הביולוגי Bombo Headland Quarry ובסידני.
שרון איילון
חיים אישיים
בשנת 1993 אחותה הצעירה קרן, נפטרה ממחלת הסרטן. אחות נוספת שלה היא המוזיקאית דנה איילון, חברת להקת Yes Ma'am.
קונטרה פוזיטיב
דוגמה
שימוש בעקרון הקונטרה פוזיטיב על המשפט יוביל למסקנה שאם אני לא לובש מעיל, אז בהכרח לא יורד גשם – כי אילו היה יורד גשם, בהכרח הייתי לובש מעיל.
חיסול מעמד הקולאקים
חיסול מעמד הקולאקים (ברוסית: Раскулачивание) הוא שיטת רדיפות פוליטיות שהונהגה על ידי המשטר הסובייטי נגד האיכרים האמידים ("קולאקים") בהתאם להחלטת הפוליטביורו מ-30 בינואר 1930. כתוצאה ממדיניות זו כ-400 אלף איכרים נהרגו וכמה מיליוני אנשים הוגלו ממקום מגוריהם לאזורים מרוחקים.
ביצוע
בהתאם לדו"ח של ג.פ.או. מ-15 בפברואר 1930 כתוך שבועיים כבר בוצע מעצר של 64,589 איכרים. בהתאם לדו"חות נוספים עד ל-15 באפריל 1930 נעצרו 140 אלף אנשים ועד לאוקטובר 1930 עוד 143 אלף. במהלך ינואר 1931 נעצרו 36,698 אנשים.
במספר מקומות הייתה התנגדות מזוינת לפעילות המשטר להגליה מסיבית. ניסיונות מרד אלו דוכאו ללא רחמים. במקרים בהם התגלו שרפות של מחסני דגנים, רכוש וכו' הדבר פורש על ידי השלטונות כמעשי טרור של קולאקים ובני משפחותיהם.
הגמשת המדיניות
לקראת 1932 התהליך הופסק באופן פורמלי אך מעשית לא היה ניתן לעצור אותו טוטלית. ב-8 במאי 1932 הוצא צו האוסר על המשך ההגליות המסיביות ללא משפט.
השלכות
בשנת 1927 ייצור הדגנים היה כ-9,780 מיליון טון כאשר בקולחוז השתתפו רק כ-2% מסה"כ האיכרים. בעקבות הרדיפות ירד היקף הייצור החקלאי באופן דרסטי ומגמה זו נעצרה רק בשנת 1937, היקף יבולים שהיה בשנת 1928 לא הושג גם ערב מלחמת העולם השנייה. אחד ההשלכות של מדיניות זו היה הולודומור בשנים 1932-1933.
שכר והטבות
תחום שכר והטבות – או בשמו האחר: תגמול עובדים – עוסק בתהליכי תגמול עובדים שכירים. מדובר בדיסציפלינה מתחום ניהול משאבי אנוש המתמחה בעיצוב מדיניות תגמול עובדים לארגון, בנייה ותפעול תוכניות תגמול לעובדים שכירים.
הטבות
ההטבות באות לענות על צרכים ספציפיים וברובן אינן משולמות בכסף, אלא בשווה כסף. בין הדוגמאות הבולטות ניתן למנות את הביטוחים השונים (ביטוח אובדן כושר עבודה, ביטוח חיים, ביטוח בריאות, ביטוח ריפוי שיניים, ביטוח תאונות אישיות), תוכנית פנסיונית, רכב צמוד, ימי חופשה, ימי מחלה, ארוחות צהריים ומתנות לחגים.
תוכניות בונוסים
תוכניות בונוסים הן תוכניות תגמול משתנה (Variable Pay). לתוכניות בונוסים יש שלוש מטרות קלאסיות:
אופציות לעובדים
ישנן מגוון רחב של תוכניות אופציות, ולהן תנאים שונים.
מהות האופציה
אותו "מחיר קבוע מראש" (Grant Price) הוא בדרך כלל מחיר המניה במועד הענקת האופציות. לפיכך, העובד מרוויח מהאופציות רק אם המניה עולה בין מועד הענקת האופציות למועד מימושן - כך גם העובד נהנה משיעור עליית המניה, בדומה לבעלי המניות.
אודי דמארי
ביוגרפיה
נולד למשפחה דתית בראשון לציון. סבו הרב שלמה דמארי היה רב המושב תרום ורב המועצה אזורית מטה יהודה.
אניה צ'אלוטרה
ראשית חייה
היא גדלה בכפר פן התחתית בדרום סטאפורדשייר, אנגליה, שם התגוררה עם הוריה ושני אחים, אחות גדולה ואח צעיר. היא סיימה את לימודיה בבית הספר לנערות של סנט דומיניק ברווד, ובהמשך למדה באקדמיה למוזיקה ואמנויות הבמה בלונדון (LAMDA) ובבית הספר גילדהול למוזיקה ודרמה.
אודי דמארי
קריירה מוזיקלית
ב-2006 הלחין, עיבד והפיק את האלבום "התיקון הכללי" בביצועו של הפייטן והזמר ארז יחיאל. אלבום זה נמכר וחולק במספר רב של עותקים, ואף סוקר בתוכנית "עובדה" של אילנה דיין.
ב-2013 כתב, הלחין, עיבד והפיק מוזיקלית את השירים "סיפור חיי", "אתה לי אור", "זכרונות" ועיבד והפיק את השיר "כד יתבין" שביצע חיים ישראל באלבום הכפול "סיפור חיי". השיר "סיפור חיי" זכה באותה השנה כשיר השנה ברדיו קול ברמה וברדיו קול חי.
באותה שנה כתב הלחין עיבד והפיק לזמר יניב בן משיח את השיר "בן אדם", כתב הלחין עיבד והפיק את השיר "ביחד ננצח" של עילי אבידני, וכתב הלחין עיבד והפיק מוזיקלית את השיר "יוצר האדם" לזמר חיים ישראל באלבומו "סיפור חיי".
תופין טכנולוגיות תוכנה
היסטוריה
בחודש פברואר 2021 החברה הכריזה על מעבר תלת-שנתי למודל רישוי מינויים (Subscription).
מוצרים
הכלים שמציעה Tufin לומדים למעשה את המערכות הקיימות, סורקים אותן ובהתאם מציעים פתרונות. הכלים המתקדמים יכולים להציע לארגון גם מעבר מתהליכים ידניים לתהליכים אוטומטיים.
אמנות נלבשת
היסטוריה
ב-1965 יצר המעצב איב סן-לורן שמלות מונדריאן עם הדפסים של יצירות מונדריאן וניכר שגם גזרות השמלות הושפעו מהציורים.
בסתיו 2020 נפתחה במוזיאון פילדלפיה לאמנות תערוכה מקיפה היסטורית, "יורד מהקיר: אמנות נלבשת אמריקנית" שבה הוצגו 115 יצירות של 62 אמנים, שביצירות האמנות הנלבשת שלהם הגיבו על המצבים החברתיים, ההיסטוריים והתרבותיים שעברו על ארצות הברית בין השנים 1967 ו-1997 חלק מהיצירות באו מאוסף המוזיאון וחלקן מאוספים פרטיים. היצירות מתייחסות לנושאים כמו איכות הסביבה, מוזיקה פופולרית, ספרות פנטזיה, פמיניזם ועוד. ברקע התערוכה הושמעו שירים של בוב דילן, The Beach Boys, ו-Earth, Wind & Fire. והוקרנו סרטונים שהראו מראות מקיץ האהבה של סן פרנסיסקו 1967, ההפגנות ההמוניות ורמזים לרצח של מרטין לותר קינג ורוברט קנדי. כשברקע נמצאת גם הנוכחות של מלחמת וייטנאם.
אמנות נלבשת ישראלית
בשנת 2002 עיצבה גלית לוי, לנציגת ישראל לתחרות מיס יוניברס, שמלה עם סימני זהות וגאווה לאומית, בחזית השמלה מודפסת מפת ישראל, כפי שהיא מופיעה באטלס לתלמידי בית הספר.
השפעת משבר האקלים על האמנות הנלבשת
באוקטובר 2019 נפתחה תערוכת "Smithsonian Craft2Wear Show" במוזיאון הסמית'סוניאן בוושינגטון שבה הציגו ארבעה עשר אמנים יצירות של אמנות נלבשת, שמחנכת את הציבור להתחשב בשינויי האקלים ולקחת אחריות על בעיות זיהום הסביבה. כמה מהאמנים משתמשים בחומרים שנזרקו כחומר גלם. למשל האמנית ג'אניס קיסינגר עושה מיחזור משביח לסארים ישנים, היא רוכשת אותם קרועים, מלוכלכים ולדבריה אהובים, היא מצינת שהיא אוהבת לפתור בעיות עיצוב של חומרים משומשים. יושיקו קומאטסו מצילה בדי סארי יפניים עתיקים. מרי יאגר לוקחת חולצות בלויות מחויטות של גברים והופכת אותן לחולצות ומקטורנים ייחודיים חסרי מגדר חדשים. לין ריינסטימה שמקדשת את המינימליזם מכריזה שפחי האשפה שלהם כמעט ריקים ושרון לונדון מסכימה עמה ומציעה חולצות עשויות בהתאמה ללקוח מחומרים ברי קיימא, המיוצרים בסדנה שבה יש אפס פסולת והיא פועלת על אנרגיה סולארית. האמנים מציעים לקהל לשוב ולחשוב על מה ואיך הוא צורך את בגדיו.
מטילדה (מחזמר)
"מטילדה" זכתה לביקורות חיוביות ולהצלחה בקופות הכרטיסים, וזכתה בשבעה פרסי אוליבייה, ביניהם עבור המחזמר הטוב ביותר - בזמנו, שיא של מספר הזכיות עבור הפקה אחת. בשנת 2013, המחזה "המקרה המוזר של הכלב בשעת לילה" הישווה את השיא של "מטילדה" במספר פרסי אוליבייה, אשר בסופו של דבר נשבר על ידי שיא חדש של 9 פרסים עבור "הארי פוטר והילד המקולל" בשנת 2017. עם זאת, "מטילדה" עדיין מחזיקה בשיא עבור מספר פרסי אוליבייה הרב ביותר עבור מחזמר. בשנת 2013, המחזמר זכה בחמישה פרסי טוני, כולל פרס עבור הלברית הטוב ביותר של מחזמר.
ההפקה המקורית בסטרטפורד ובלונדון
בשנת 2009, הודיעה RSC על כוונתה להעלות עיבוד תיאטרוני של ספר הילדים "מטילדה" למחזמר, עם דניס קלי כמחזאי, טים מינצ'ין כמלחין ופזמונאי, מת'יו וורצ'וס כבמאי, כריס נייטינגייל כמנצח התזמורת, רוב האוול כמעצב התפאורה ופול קיב כאחראי על אפקטים מיוחדים. המחזמר עלה לראשונה בתיאטרון Courtyard שבסטרטפורד על האייבון, ווריקשייר, ב-9 בדצמבר 2010, לאחר תקופת הרצה שהחלה ב-9 בנובמבר. על הכוריאוגרפיה של המחזמר הופקד פיטר דרלינג. השחקן ברטי קארוול כיכב בתפקיד גב' טראנצ'בול, יחד עם פול קיי וג'וזי ווקר בתפקיד מר וגב' סטמבל (הוריה של מטילדה), וולורן וורד בתפקיד מיס האני. שלוש שחקניות צעירות, אדריאנה ברטולה, ג'וזי גריפית'ס וקרי אינגרם, גילמו לסירוגין את התפקיד הראשי של מטילדה. ב-30 בינואר 2011 הסתיימה הפקת הבכורה של מחזמר זה.
ב-19 בנובמבר 2012 הוזמן צוות השחקנים הלונדוני להופיע ב-"Royal Variety Performance" ששודר בשידור חי בתחנת הטלוויזיה ITV ב-3 בדצמבר. הם ביצעו את השירים "When I Grow Up" ו-"Naughty" עם קלואי הות'ורן בתפקיד הראשי. שלוש השחקניות האחרות המגלמות את מטילדה הופיעו בקטע הקישור שקדם להופעה.
ב-2 במרץ 2017, הוכרז כי החל מה-14 במרץ 2017 את התפקיד הראשי יגלמו לסירוגין ליליאן הרדי, אמה מור, אווה-מארי סאפרי ואבי ונה, עם עזיבתן של שין, האטור וריד. לצוות זה היו שתי הופעות פומביות. אבי ביצעה את השיר "Naughty" באירוע West End Live ב-24 ביוני 2017, ואמה ביצעה את אותו השיר באותו האירוע, למחרת היום. הרדי, סאפרי, וונה ​​עזבו את ההפקה ב-12 בספטמבר 2017.
ב-5 בספטמבר 2017, הודיעה הלהקה השייקספירית המלכותית כי שלוש שחקניות חדשות יכנסו לתפקיד מטילדה לאור עזיבתן של הרדי, סאפרי, וונה: לילי-מיי אוונס, קיטי פיטרקין, וסוואנה ריד. שלושתן הצטרפו לאמה מור, שנשארה בתפקידה על אף מספר חילופים בצוות השחקנים, שכללו את ליהוקם של דייוויד שאנון (לתפקיד גב' טראנצ'בול), ג'ינה בק (מיס האני) וטום אדן ומריאן בנדיקט (מר וגברת וורמווד). הופעת הבכורה של צוות שחקנים זה נערכה ב-12 בספטמבר 2017. המטילדות החדשות (אוונס, פיטרקין וריד) הופיעו יחד בראיון טלוויזיוני בתוכנית הטלוויזיה "Blue Peter" של ה-BBC ב-19 באוקטובר 2017 על מנת לקדם את המופע עם הרכב השחקנים החדש, אולם הייתה זו אבי ונה, מי שגילמה בעבר את מטילדה, שביצעה בתוכנית את השיר "Naughty", מה שהופך אותה לשחקנית שגילמה את מטילדה במשך הזמן הארוך ביותר עד כה, לאחר שלקחה את התואר הזה מלארה וולינגטון.